ഇളവില് പിടിച്ചു കയറി കൊവിഡ് , വീണ്ടും അടച്ചു പൂട്ടല് ആശങ്കയില് തൃശൂര്: ഓണത്തിന്റെ ഭാഗമായി നല്കിയ ഇളവുകളില് മതിമറന്ന് ജനം. വരും ദിവസങ്ങളില് അടച്ചുപൂട്ടിയിരിക്കേണ്ടി വരുമെന്ന ആശങ്ക ഉയരുന്നു. ഇന്ന് പരിശോധിക്കുന്ന വാരാവലോകന റിപ്പോര്ട്ടിന്റെ അടിസ്ഥാനത്തില് കൂടുതല് നിയന്ത്രണം ഉണ്ടായേക്കാന് സാദ്ധ്യതയേറി. വീണ്ടും ടി.പി.ആര് നിരക്ക് ഉയരുന്നതോടെ തിരിച്ച് ജില്ലയിലെ പകുതിയിലേറെ തദ്ദേശ സ്ഥാപനങ്ങള് അടച്ചുപൂട്ടേണ്ടി വരുമെന്നാണ് കരുതുന്നത്. കഴിഞ്ഞ ഒരാഴ്ച്ചയിലേറെയായി കൊവിഡ് പ്രോട്ടോക്കാള് നിയന്ത്രണങ്ങളില് ഏറെ ഇളവുകള് നല്കിയിരുന്നു. എന്നാല് ജില്ലയില് കൊവിഡ് ടി.പി.ആര് നിരക്കില് യാതൊരു കുറവും ഉണ്ടായിട്ടില്ല. സംസ്ഥാനത്ത് തന്നെ പ്രതിദിന കൊവിഡ് രോഗികളുടെ എണ്ണത്തില് ഭൂരിഭാഗം ദിവസവും ജില്ലാ രണ്ടാമതാണ്. പല ദിവസങ്ങളും കൂടുതല് രോഗികളും ജില്ലയില് ഉണ്ടായിരുന്നു. കഴിഞ്ഞ 23 ദിവസത്തിനുള്ളില് അരലക്ഷത്തിലേറെ പേര്ക്കാണ് ജില്ലയില് കൊവിഡ് ബാധിച്ചത്. 324 പേര്ക്ക് മരണം സംഭവിക്കുകയും ചെയ്തു. വാര്ഡ് അടിസ്ഥാനത്തില് നിയന്ത്രണങ്ങള് വന്നതോടെ കഴിഞ്ഞ രണ്ടാഴ്ച്ചയായി മുപ്പതിലേറെ വാര്ഡുകളില് മാത്രമാണ് ട്രിപ്പിള് ലോക്ക് ഡൗണ് ഏര്പ്പെടുത്തിയിരുന്നത്. അത് മുനിസിപ്പാലിറ്റി പരിധികളില് മാത്രമായി ചുരുക്കി. പഞ്ചായത്ത് അടിസ്ഥാനത്തില് നിരവധി വാര്ഡുകളില് 20 മുതല് 30 വരെ കൊവിഡ് രോഗികള് ഉണ്ടായിട്ടും നിയന്ത്രണം ഏര്പ്പെടുത്താതെ അധികൃതര് കണ്ണടക്കുകയായിരുന്നു. ഇന്ന് ചേരുന്ന യോഗത്തില് തുടര് തീരുമാനമുണ്ടായേക്കും. കഴിഞ്ഞ 23 ദിവസത്തെ കൊവിഡ് രോഗികളുടെ എണ്ണം 52,457 ആഗസ്റ്റ് മാസത്തെ ഇതുവരെയുള്ള മരണ സംഖ്യ 324 വിനോദ സഞ്ചാര കേന്ദ്രങ്ങളില് തിരക്കോട് തിരക്ക്, കണ്ണടച്ച് പൊലീസ് ഓണനാളുകളില് വിനോദ സഞ്ചാര കേന്ദ്രങ്ങളിലും മറ്റും ആയിരങ്ങളാണ് തടിച്ചുകൂടിയത്. അടുത്തിടെ തുറന്നുകൊടുത്ത കുതിരാന് ടണല് കാണുന്നതിന് വരെ നൂറുക്കണക്കിന് പേരാണ് ഒഴുകിയെത്തിയത്. ദേശീയ പാതയില് ഗതാഗത കുരുക്കിന് പോലും ഇത് വഴിവച്ചു. പിഞ്ചു കുഞ്ഞുങ്ങളുമായിട്ടാണ് പലരും പുറത്തിറങ്ങിയിരുന്നത്. ജനങ്ങളെ നിയന്ത്രിക്കാന് പൊലീസും കാര്യമായി പണിയെടുത്തില്ല. നഗരത്തില് തേക്കെ ഗോപൂര നടയിലും ശ്രീമൂല സ്ഥാനത്തും തേക്കിന്ക്കാട് മൈതാനത്തും ആളുകള് സെല്ഫി തിരക്കിലായിരുന്നു. പീച്ചി, വാഴാനി, അതിരപ്പിള്ളി, തുമ്ബൂര് മുഴി, തളിക്കുളം സ്നേഹ തീരം എന്നിവിടങ്ങളില് ആയിരങ്ങളാണ് എത്തിയത്. അതിരപ്പിള്ളിയിലും തുമ്ബൂര് മുഴിയിലും ലക്ഷക്കണക്കിന് രൂപയുടെ ടിക്കറ്റാണ് വിറ്റഴിച്ചത്. അതേസമയം ഇന്നലെ ചതയദിനാഘോഷവും മറ്റും ഘോഷയാത്രയില്ലാതെ ചടങ്ങായി മാത്രമാണ് നടത്തിയത്.